**SUGLASNOST KOJOM SE PRIHVAĆA / NE PRIHVAĆA**

**HISTEREKTOMIJA**

Ime i prezime pacijenta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum rođenja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa stanovanja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MBO:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime, srodstvo, zakonskog zastupnika, odnosno skrbnika za pacijente koji nisu pri svijesti, za pacijente s težom duševnom smetnjom te za poslovno nesposobnog ili maloljetnog pacijenta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**HISTEREKTOMIJA-OPERACIJA ODSTRANJENJA MATERNICE**

Poštovana,

Prethodnim pregledima je utvrđena nužnost operacijskog odstranjivanja maternice.

Prije operacijskog zahvata liječnik će s Vama razgovarati o nužnosti i načinu provođenja planiranog zahvata. Potrebno Vas je upoznati sa tipičnim rizicima i mogućim posljedicama operacije. Ovaj tekst bi Vam trebao pomoći u pripremi za razgovor sa liječnikom.

DOBROBIT- RAZLOG VRŠENJA POSTUPKA

Najvažniji razlozi za odstranjivanje maternice su:

-dobroćudne izrasline mišićnog tkiva (miomi) kod kojih odstranjivanje u mjestu nije moguće i/ili kada više nema želje za potomstvom;

-sumnjive promjene tkiva maternice

-predstadiji zloćudnih bolesti maternice

-jaka, ponavljajuća krvarenja, koja nije moguće izliječiti hormonskom terapijom ili abrazijom - ljuštenjem (“čišćenjem”) sluznice maternice.

U slučaju postojanja drugih bolesti i njihovih povezanosti sa operacijskim zahvatom, o nužnosti operacijskog zahvata i prema potrebi o drugim mogućnostima liječenja kao i o njihovim prednostima i nedostacima liječnik/ca će pobliže s Vama razgovarati u informacijskom razgovoru.

**Kako se izvodi operacija?**

Prije zahvata se isprazni mokraćni mjehur postavljanjem katetera u mokraćni mjehur. Kateter ostaje u mokraćnom mjehuru još nekoliko sati ili dana nakon operacije. Sama operacija slijedi u općoj ili regionalnoj anesteziji (spinalna/periduralna anestezija), o pojedinostima i specifičnim rizicima bit ćete posebno informirani.

Općenito, maternica može biti odstranjena na dva načina. Koji od dva pristupa će biti kod Vas primijenjen ovisi o veličini maternice i o Vašim osobnim tjelesnim karakteristikama:

**Postupak kod pristupa kroz trbuh (abdominalna histerektomija):**

Trbušna stjenka se gotovo u pravilu otvara poprečnim rezom u području stidnih dlaka, rijetko

uzdužnim rezom, maternica se oslobađa od okolnog tkiva i potom odstranjuje.

**Prednosti ovog postupka:**

-bolja preglednost zdjeličnim organa;

-lakše proširivanje zahvata, npr. na jajnike ili limfne čvorove male zdjelice, ukoliko bude nužno;

-potreban pristup kod odstranjivanja jako velike maternice;

-manji udio komplikacija kod postojanja priraslica, osobito nakon prethodnih operacijskih zahvata.

**Postupak kod pristupa kroz rodnicu (vaginalna histerektomija):**

Liječnik posebnim instrumentom kroz rodnicu povlači maternicu prema van, otvara prednju i

stražnju stjenku rodnice, oslobađa maternicu od okolnog tkiva i organa i odstranjuje maternicu kroz rodnicu.

**Prednosti ovog postupka:**

-nema vidljivog ožiljka;

-manje intenzivni bolovi nakon operacije;

-često brži oporavak.

**Postupak pristupa kroz rodnicu u kombinaciji sa laparoskopijom:**

Kod ove metode maternica se od okolnih organa i tkiva dijelom oslobađa laparoskopski, dijelom kroz rodnicu, te odstranjuje kroz rodnicu.

Za izvođenje laparoskopije potrebno je ponajprije u trbušnu šupljinu uvesti nekoliko litara ugljičnog dioksida (plin), kako bi se osigurala što je moguće bolja vidljivost. Ugljični dioksid se uvodi ili putem tanke specijalne igle ili preko uvodne cijevi (služi za uvođenje optičkog instrumenta - laparoskopa) koja se pogura do u trbušnu šupljinu kroz mali rez od oko 1 cm duljine – većinom na rubu pupka. Dodatni mali rezovi, koji su u pravilu smješteni na rubu stidnih dlaka, služe za uvođenje operacijskih instrumenata.

U većini slučajeva kod opisanih operacijskih mogućnosti maternica se odstranjuje u cijelosti skupa sa vratom maternice (“grlićem”), kako bi se spriječio nastanak mogućih zloćudnih promjena na vratu maternice (raka vrata maternice).

Neke bolesti zahvaćaju ne samo maternicu već jajovode i jajnike. U takvim slučajevima, kao i kod proširenih priraslica, nužno je odstraniti jajnike i jajovode. Usprkos opsežnim prethodnim pregledima ponekad se potreba za opisanim dodatnim zahvatima ukazuje tek prilikom operacijskog zahvata. Operacijskim zahvatom se očuva onoliko tkiva koliko je to moguće.

Ukoliko je vrijeme promjene iza Vas (klimakterij, menopauza), jajnici su svoju funkciju izgubili. U tom slučaju postoji mogućnost – uz Vašu želju, odstranjivanja zdravih jajnika. Na taj način se eventualne kasnije bolesti jajnika mogu izbjeći. O tome detaljno porazgovarajte s Vašim liječnikom.

Kod iznenađujućih nalaza ili smetnji (npr. obilnija krvarenja, priraslice), koje u trenutku postavljanja dijagnoze nije moguće predvidjeti, moguća je nužnost izmjene ili proširenja planiranog operacijskog zahvata (npr. kod prvotnog pristupa kroz rodnicu prelazak na pristup kroz trbuh). Ako nema drugačijeg izbora i operaciju nije moguće prekinuti radi novog informacijskog razgovora moramo dobiti Vaš pristanak i za opisani eventualni prošireni ili izmijenjeni operacijski zahvat.

RIZICI KOD POSTUPKA

**Niti jedan liječnički zahvat nije bez rizika!**

Usprkos najvećoj pažnji može tijekom i nakon operacije u pojedinim slučajevima doći do smetnji koje se većinom odmah prepoznaju i gotovo ih je u pravilu moguće ukloniti. Za navesti su:

**tijekom zahvata**

**-obilnija krvarenja,** zbog kojih je ponekad moguća nužnost davanja krvi ili krvnih preparata. Pri tome u **vrlo rijetkim** slučajevima može doći do prijenosa infekcija npr. virusima hepatitisa (čija je posljedica upalna jetrena bolest – žutica) ili ekstremno rijetko infekcija virusom HIV-a (kasna posljedica AIDS).

**-ozljede susjednih organa** (npr. mokraćovod, mokraćni mjehur, crijevo, živci), koje npr. mogu dovesti do smetnji mokrenja, ili poremećaja crijevne funkcije (paraliza crijeva), a u pojedinačnom slučaju zahtijevaju ponovne operacijske zahvate. Rizik je povišen kod neuobičajenih anatomskih odnosa, proširene upalne bolesti male zdjelice i kod priraslica;

**-vrlo rijetko** posljedice pritiska živaca i mekih tkiva zbog određenog položaja za vrijeme operacijskog zahvata: međutim, većinom se unutar nekoliko tjedana povlače i izuzetno rijetko ostavljaju trajne poteškoće ili ožiljke. To vrijedi i za oštećenja kože dezinfekcijskim sredstvima ili električnom strujom;

**Nakon operacijskog zahvata:**

**-često** kratkotrajne **smetnje funkcije mokraćnog mjehura**; moguće ih je riješiti privremenim postavljanjem katetera u mokraćni mjehur (tanka sterilna cijev kojom se omogući otjecanje mokraće);

**-naknadna krvarenja**, koja mogu nastupiti i više dana nakon zahvata te mogu zahtijevati novi operacijski zahvat ili transfuziju krvi;

**-kožni otoci** (kao posljedica ostataka ugljičnog dioksida nakon laparoskopije) kao i bolovi u ramenima, vratu i trbušni bolovi, koji traju kratko i većinom prolaze sami od sebe;

**-infekcije** sa posljedičnim upalama u trbušnoj šupljini ili u maloj zdjelici (npr. mokraćnog mjehura, zaraslice u rodnici) pa sve do proširenja infekcije u krvotok (“otrovanje krvi” - sepsa). Antibioticima i lokalnim mjerama (ispiranje) opisane komplikacije moguće je uspješno izliječiti;

**-rijetko reakcije preosjetljivosti** na primijenjene medikamente, koje se manifestiraju nagonom na povraćanje, svrbežom, kožnim osipom ili poremećajima disanja. U većini slučajeva prolaze same od sebe. Snažne reakcije sa djelovanjem na srce, krvotok, mozak ili živce (npr. astmatski napadaji, kolaps ili šok) su ekstremno rijetke. U takvim slučajevima je potrebno bolničko liječenje, mogu izazvati životno opasne komplikacije i ostaviti trajne posljedice zbog nedostatne prokrvljenosti organa (npr. zatajenje bubrega, paraliza živaca);

**-stvaranje krvnih ugrušaka (tromboza)** i začepljivanje krvnih žila (npr. u plućima) doteklim krvnim ugrušcima (npr. plućna embolija). Pri tome može doći do stanja opasnih po život i oštećenja organa kao posljedica nedostatne prokrvljenosti. Rizik je povišen kod dužeg ležanja u krevetu;

**-stvaranje fistula** (nenormalni spojevi između organa) – npr. fistula mokraćnih putova: otvoreni spoj između mokraćnog mjehura ili mokraćovoda i rodnice; ili između rodnice i crijeva; koje mogu zahtijevati ponovni operacijski zahvat;

**-poremećaji zacjeljivanja rane** (npr. zbog nastanka krvnih ugrušaka – hematoma, infekcije rane) i njihove posljedice, npr. nezacjeljivanje ili kozmetski i funkcijski nezadovoljavajući ožiljak ili bolan ožiljak te debeli ožiljak – keloid, koji nastaje zbog prirođene sklonosti stvaranju keloida – debelih ožiljaka – svi navedeni poremećaji cijeljenja mogu zahtijevati ponovni operacijski zahvat

**-zapletaj crijeva** kao posljedica paralize crijeva ili priraslica – i nekoliko godina nakon operacijskog zahvata. U tome slučaju moguća je potreba za novim operacijskim zahvatima.

**Koje su trajne posljedice operacijskog zahvata?**

Nakon odstranjenja maternice začeće više nije moguće. Više nema menstruacijskog krvarenja.

Prije godina promjene (klimakterija) jajnici izlučuju hormone. Ukoliko je potrebno odstraniti oba jajnika u mlađih žena dolazi prijevremeno do tipičnih klimakterijskih problema (npr. valovi vrućine, pojačano znojenje, vrtoglavica). Poteškoće je većinom moguće ukloniti uzimanjem hormona ili drugih medikamenata.

Ukoliko je nužno odstraniti jedan jajnik, drugi, zdravi jajnik u potpunosti preuzima njegovu hormonsku funkciju. U tom slučaju ne dolazi do ranije opisanih poteškoća zbog manjka hormona.

**Jesu li potrebni kasniji kontrolni pregledi?**

U ovisnosti o ishodu operacijskog zahvata i o patohistološkom nalazu odstranjenog tkiva moguća je potreba kasnijih kontrolnih pregleda.

ZAMJENSKI POSTUPCI

Nema ih.

Izjavljujem slobodnom voljom, utemeljenoj na potpunoj obaviještenosti o preporučenom dijagnostičkom/terapijskom postupku koji sam dobio/la u pisanom obliku isti postupak **prihvaćam**.

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjavljujem slobodnom voljom, utemeljenoj na potpunoj obaviještenosti o preporučenom dijagnostičkom/terapijskom postupku koji sam dobio/la u pisanom obliku isti postupak

**ne prihvaćam**.

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis i faksimil odgovornog doktora

medicine za obavljanje postupka \_\_\_\_\_\_\_\_\_\_\_\_\_\_\_\_\_\_\_\_\_ Našice, dana \_\_\_\_\_\_\_\_\_\_\_.